Pöide kirik

Pöide Maarja kirik on Saaremaal Saaremaa vallas Pöide külas asuv kindluskirik, mida kasutab Eesti Evangeelse Luterliku Kiriku Pöide Maarja kogudus. Kirik kuulub Eesti vanimate kiviehitiste hulka. Oletatakse, et Pöide kiriku esmane variant valmis 1230. aastatel. Algkirik oli ühelööviline tornita võlvimata ehitis. Sellest on säilinud vaid praeguse kiriku kahe keskmise võlviku külgseintes alumine osa. Ümarkaarsed portaalid põhja ja lõunaküljes viitavad üleminekustiilile romaanika ja gootika vahel. Põhjaküljes asunud ümarportaal lammutati uue, gooti stiilis sissepääsu rajamisel. Romaani stiilile viitab ka algkiriku ümar apsiid. Millalgi 13. sajandi lõpus või 14. sajandi alguses pikendati algkirikut mõlemas suunas ühe võlviku võrra. Ka kiriku massiivne läänetorn pärineb arvatavasti ajast enne Jüriöö ülestõusu 1343. Kirik oli integreeritud samas paiknenud Pöide ordulinnuse kompleksi. Pöide kihelkonnakirik on mitu korda saanud tulekahjus kannatada, viimati pärast pikselöögist põlema süttimist 6. augustil 1940, mil hävisid tornikiiver ja puitvahelaed. Pärast Muhu kiriku konserveerimistöid 1958. aastal alustati katustamis- ja konserveerimistöid ka Pöide kirikus. Tööd lõpetati 1961. aastal. Pikihoone oli selle käigus saanud uue algse kõrgusega katuse, torn uued puitvahelaed, ühe raudbetoonist vahelae ja madala lampkatuse. Ehitusajaloolisi uuringuid tegid arhitekt Kalvi Aluve, kunstiajaloolane Villem Raam ja insener H. Uuetalu. 1999. taaspühitseti kiriku altariruum. 2014. aastal sai Pöide kirik kultuuriministeeriumi abiga uue katuse. Hoonel on ees uksed ja vitraažaknad. Kiriku kõrval on Pöide pastoraadi hoone. Pöide kirik on mõõtmetelt suurim Lääne-Eesti ja saarestiku ühelööviline kirik. Kirikus leidub kõrggooti stiilis raiddekoori. Samas stiilis on Karja kiriku raiddetailid. Pöide Maarja kogudust teeninud pastorite seas on Karl Nikolai von Nolcken ja Wilhelm Andreas Fürchtegott Agthe. 2012. aastal kaevati Pöide kirikus. Arheoloog Villu Kadaka uurimuses tõdeti, et Pöide kirik on tõepoolest Eesti vanim kiviehitis, ja väideti, et praeguse Pöide kiriku sees on osaliselt säilinud varasema, 13. sajandi teisel veerandil püstitatud romaani stiilis kiriku müürid. Pöide kiriku põhjaportaal Pöide kiriku kooriosa kagunurk Pöide kiriku kooriosa kirdenurk Pöide kiriku kooriosa loodenurk Pöide kiriku kooriosa edelanurk Pöide kiriku pikihoone vööndkaare põhjakonsool. Üks vanimaid eestlaste kujutisi (14. saj I pool). Näod hävitatud okupatsiooni ajal 1940. aastatel Vaade altari suunas Aken Vitraaž altari taga Vitraaž altarist paremal pool Seinakaunistus. Tumala mõisnike Stackelbergide vapp Trapetsiaalne hauakivi Pöide kirikust. Kivi asub Saaremaa Muuseumi väljapanekus Kuressaare linnuses Pöide kiriku kantsli tugiskupltuur "Apostel Peetrus", 1635. Kuju asub Saaremaa Muuseumi väljapanekus Kuressaare linnuses Kirik kui kultuurimälestis Välisuks. Hästi on näha torniosa eraldatus ülejäänud kirikust Pöide kirik võib olla Eesti vanim kiviehitis (video!) Saarte Hääl, 5. september 2012 Pöide kiriku ehitusajalugu Pöide kirik saab peatselt uue katuse. Eesti Rahvusringhääling, 25.03.2013 Arheoloogia aasta tõi ajaloo tõlgendamises uusi järeldusi. aerling.blogspot.com.ee "6262 Bareljeef kahe inimfiguuriga pikihoone põhjaseina konsoolil, 14.saj. I pool (dolomiit) • Mälestiste otsing • Mälestised". Tere tulemast. Vaadatud 21. juulil 2023. Pöide kirik kultuurimälestiste riiklikus registris Pöide Maarja kirik – kirikud.muinas.ee Pöide kirik – sihtasutuse veebileht Pöide Maarja kirik lehel eestigiid.ee Seinamaalingute uued leiud. Muinsuskaitseamet Ulvar Käärt. Saaremaa uhkus Pöide kirik laguneb. Eesti Päevaleht, 14. oktoober 2009 Päästeamet soovib varisemisohtliku Pöide kiriku sulgeda. Postimees, 14. mai 2011 Saaremaa rüütelkond kogub raha Pöide kiriku remondiks. Saarte Hääl, 30. august 2011 Mariell Raisma. Pöide kirikus viiakse läbi 3D uuringuid. Saarte Hääl, 27. juuni 2012 Margus Muld. Pöide kirikus seisavad ees konserveerimistööd. ERR, 4. september 2012 Dokumentaalfilm "Pöide, vaikiv tunnistaja" (Eesti 2012), esmaeeter: Eesti Televisioon, detsember 2013 Riigi silmis olid 13. sajandil rajatud Pöide kirik, pastoraat ja kõrvalhoone ebaseaduslikud ehitised. Maaleht Mehis Tulk. Pöide kirik sai kella. Saarte Hääl, 24. oktoober 2018